ખાનગી ક્ષેત્રના કર્મચારીઓને પેન્શનની સુવિધા આપતી એમ્પલોઇ પ્રોવિડેન્ટ ફંડ ઑર્ગેનાઇઝેશન (EPFO)એ જમા રકમના ઉપાડના નિયમોમાં કેટલાક ફેરફાર કર્યા છે, જે કર્મચારીઓના હિતમાં હોવાનું મનાય છે. બદલાયેલા નિયમો મુજબ, કોઈ વ્યક્તિ નોકરી જવાના કે તે છોડવાના એક મહિના કે તેનાથી વધુ સમય બાદ પોતાના કુલ જમા પીએફનો 75 ટકા ભાગ ઉપાડી શકે છે અને બાકીનો 25 ટકા ભાગ બેરોજગાર થવાના બે મહિના બાદ ઉપાડી શકાય છે.